Komission asetus (EY) N:o 392/94, annettu 23 päivänä helmikuuta 1994, sokerialan kiintiöjärjestelmän soveltamista koskevista yksityiskohtaisista säännöistä annetun asetuksen (ETY) N:o 1443/82 muuttamisesta



Virallinen lehti nro L 053 , 24/02/1994 s. 0007 - 0010

Suomenk. erityispainos Alue 3 Nide 56 s. 0059

Ruotsink. erityispainos Alue 3 Nide 56 s. 0059



KOMISSION ASETUS (EY) N:o 392/94, annettu 23 päivänä helmikuuta 1994, sokerialan kiintiöjärjestelmän soveltamista koskevista yksityiskohtaisista säännöistä annetun asetuksen (ETY) N:o 1443/82 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(1), sellaisena kuin se on viimeksi muutettuna asetuksella (EY) N:o 133/94(2), ja erityisesti sen 24 b artiklan 6 kohdan ja 39 artiklan, sekä katsoo, että asetuksen (ETY) N:o 1785/81 mukainen sokerialan yhteinen markkinajärjestely ulotetaan 1 päivästä heinäkuuta 1994 koskemaan CN-koodeihin ex 1702 60 90 ja ex 1702 90 90 kuuluvaa inuliinisiirappia; täten siinä säädettyä tuotantokiintiöjärjestelmää sovelletaan tähän tuotteeseen markkinointivuodesta 1994/1995; tätä tarkoitusta varten olisi vahvistettava tarvittavat soveltamista koskevat yksityiskohtaiset säännöt ja näin ollen muutettava komission asetus (ETY) N:o 1443/82(3), sellaisena kuin se on viimeksi muutettuna asetuksella (ETY) N:o 886/91(4), asetuksen (ETY) N:o 1785/81 24 b artiklan 1 kohdassa säädetään, että kunkin inuliinisiirapin tuotantoyrityksen A-kiintiön on periaatteessa oltava saman suuruinen kuin sen 1 päivästä heinäkuuta 1992 lukien 30 päivään kesäkuuta 1993 ulottuvana ajanjaksona erityisessä inuliinin hydrolyysia varten suunnitellussa ja siihen varatussa laitoksessa maatalouden perustuotteen vastaanotosta inuliinisiirapin lopulliseen tuottamiseen asti ulottuvan täydellisen ja yhtenäisen jalostusprosessin tuloksena saatu tuotanto, jonka kyseinen jäsenvaltio toteaa erikseen vahvistettavin edellytyksin; tämä prosessia koskeva määritelmä huomioon ottaen olisi säädettävä, että jäsenvaltion on tätä toteamista suorittaessaan otettava joka tapauksessa huomioon kyseisenä ajanjaksona ostettu, vastaanotettu ja inuliinisiirapiksi jalostettu perustuotteen juurikkaiden määrä, samoin kuin edellä mainitussa laitoksessa viitekauden aikana jatkuvan ja keskeytymättömän valmistusprosessin tuloksena saatu inuliinisiirapin tuotannon määrä, asetuksen (ETY) N:o 1785/81 24 b artiklan 3 kohdassa säädetään, että kyseisen yrityksen teknisen tuotantokyvyn määrittämisessä, joka on tarpeen sen A- ja B-kiintiöiden vahvistamiseksi, on viitattava edellä mainitussa laitoksessa tapahtuvaan jatkuvaan teolliseen tuotantoon; kyseisen perusteen yhdenmukaisen soveltamisen varmistamiseksi yhteisössä olisi sen kantavuutta täsmennettävä ottamalla erityisesti huomioon tosiasiallisen tuotantokyvyn ja markkinoiden mahdollisen kysynnän suhde, tuotteena inuliinisiirappi näyttäytyy yleensä sellaisenaan heti, kun inuliini tai sen oligofruktoosit ovat käyneet läpi hydrolyysiksi ja ensimmäiseksi haihduttamiseksi nimitetyn prosessin; kaikenlaisen mielivaltaisuuden välttämiseksi valittaessa tulevaisuudessa tuotannon toteamisen ajankohtaa kyseinen toteaminen olisi näin ollen tehtävä markkinointivuodesta 1994/1995 heti hydrolyysin ja ensimmäisen haihduttamisen tapahduttua ja ennen mitään sen ainesosina olevien glukoosin ja fruktoosin erottamistoimenpiteitä ja ennen mitään sekoitustoimenpiteitä, sekä tuotantokyvyn että itse tuotannon toteamisesta olisi täsmennettävä, että kyseiset toimenpiteet on suoritettava viitaten fruktoosipitoisuudeltaan 80-prosenttiseen inuliinisiirappiin erityisesti sen vuoksi, että asetuksella (ETY) N:o 1785/81 inuliinisiirapin ja sokerin/isoglukoosin välisen ekvivalenssin kertoimeksi vahvistetaan 1,9, sen mahdollistamiseksi, että asianomaiset jäsenvaltiot voisivat asiantuntevasti määrittää ja myöntää kiintiöt jokaiselle alueelleen sijoittautuneelle inuliinin tuotantoyritykselle, jokaiselta näistä yrityksistä olisi vaadittava tiettyjen tietojen toimittamista sekä säädettävä inuliinisiirapin valmistajan velvoitteesta taata, että kyseisen jäsenvaltion on milloin tahansa mahdollista toteuttaa tarvittavat tarkastukset ja varmistukset tämän laitoksissa, inuliinisiirapin tuotantokausi on yleensä samanaikainen kuin sokerin tuotantokausi; tämän vuoksi olisi inuliinisiirapin tuotantoa ja tuotantomaksuja vahvistettaessa käytettävä sokerintuotantoon sovellettavia määräpäiviä, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1443/82 seuraavasti. 1 Lisätään 2 a artikla seuraavasti: "2 a artikla 1 Asetuksen (ETY) N:o 1785/81 24 b artiklan 1 kohdassa tarkoitettua tuotannon toteamista suorittaessaan kyseisen jäsenvaltion on otettava huomioon erityisesti kyseisen inuliinisiirapin tuotantoyrityksen mainitussa 1 kohdassa tarkoitetun viitekauden aikana ostama, vastaanottama ja erityisissä, tätä tarkoitusta varten suunnitelluissa ja varatuissa laitoksissa inuliinisiirapiksi jalostama maatalouden perustuotteen juurikkaiden määrä. Huomioon voidaan ottaa ainoastaan näissä laitoksissa asetuksen (ETY) N:o 1785/81 24 b artiklan 3 kohdassa tarkoitetun enimmäiskauden rajoissa jatkuvan, viitekauden aikana keskeytymättömän valmistusprosessin tuloksena saatu inuliinisiirapin tuotannon määrä. 2 Asetuksen (ETY) N:o 1785/81 24 b artiklan 3 kohdassa tarkoitettua teknistä tuotantokykyä määritettäessä on mainitussa 3 kohdassa tarkoitettuna teollisena tuotantona pidettävä tuotantoa, joka mahdollistaa mihin tahansa inuliinisiirapin ostopyyntöön vastaamisen kyseisen kyvyn määrällisissä rajoissa johto- tai kokeellisista laitoksista tulevaa tuotantoa lukuun ottamatta. Tämä kyky ilmaistaan sokeri/isoglukoosiekvivalenttina soveltamalla kerrointa 1,9 fruktoosipitoisuudeltaan 80-prosenttiseksi muunnettuun inuliinisiirapin kuiva-aineeseen. 3 Asetuksen (ETY) N:o 1785/81 24 b artiklan 4 kohdassa tarkoitettuun ilmoitukseen on sisällytettävä mainitussa 4 kohdassa säädettyjen tietojen lisäksi: a) yrityksen toiminimi, osoite ja sen inuliinisiirapin tuotantolaitosten sijaintipaikat; b) tuotantokaavio; c) se maatalouden perustuotteen juurikkaiden määrä, jonka kyseinen yritys on ostanut, vastaanottanut ja jalostanut inuliinisiirapiksi erityisissä, tätä tarkoitusta varten suunnitelluissa ja varatuissa laitoksissa 1 päivästä heinäkuuta 1992 lukien 30 päivään kesäkuuta 1993 ulottuvana ajanjaksona; d) kyseisen yrityksen inuliinisiirapin tuotanto 1 päivästä heinäkuuta 1992 lukien 30 päivään kesäkuuta 1993 ulottuvalta ajanjaksolta asetuksen (ETY) N:o 1785/81 24 b artiklan 1 kohdassa tarkoitetuissa laitoksissa 1 kohdassa tarkoitetut edellytykset huomioon ottaen; e) 1 päivänä lokakuuta 1992 paikoillaan ollut tekninen päivätuotantokyky sokeri/isoglukoosiekvivalenttina ilmaistuna soveltamalla kerrointa 1,9 fruktoosipitoisuudeltaan 80-prosenttiseksi muunnettuun inuliinisiirapin kuiva-aineeseen; f) kauden tosiasiallinen kesto 1 kohdan toisessa alakohdassa tarkoitetun prosessin mukaisesti työpäivinä ilmaistuna; g) päivittäinen juurikkaiden inuliinisiirapiksi jalostuskyky kauden aikana; h) kyky juurikkaiden pesuun tonneina tuntia kohti ilmaistuna; i) diffusointikyky juurikasleiketonneina tuntia kohti tai juurikkaiden jauhatuskyky silloin, kun prosessissa ei käytetä diffuusiota; j) muiden aineiden kuin sokerien sekä jätteiden poistamiskyky puhdistusjaksoa kohti; k) hydrolointikyky tonneina tuntia kohti hydrolyysin edetessä vaiheeseen, jossa fruktoosipitoisuus on 80 prosenttia; l) tuotteen kuiva-ainepitoisuus ensiasteen väkevöinnin alkaessa ja päättyessä; m) 1 päivänä lokakuuta 1992 paikoillaan ollut varastointikyky. Tähän ilmoitukseen on liitettävä kaikki kunkin siinä mainittavan tiedon tueksi esitettävät todisteet sekä valmistajan kirjallinen ilmoitus, jossa tämä sitoutuu varmistamaan, että kyseisen jäsenvaltion toimivaltaisten viranomaisten on mahdollista toteuttaa tarpeellisina pitämänsä tarkastukset ja varmistukset hänen laitoksissaan. Kyseiset jäsenvaltiot voivat tarvittaessa käyttää muita kuin asianomaisen yrityksen antamia tietoja voidakseen oman arvionsa perusteella vahvistaa näiden ilmoitusten todenperäisyyden. Tämä ilmoitus on toimitettava kyseisen jäsenvaltion toimivaltaisille viranomaisille siten, että se on perillä viimeistään 15 päivänä maaliskuuta 1994. Kyseisen jäsenvaltion on annettava asetuksen (ETY) N:o 1785/81 24 b artiklassa tarkoitetut A- ja B-tuotantokiintiöt tiedoksi asetetut edellytykset täyttävälle inuliinisiirapin tuotantoyritykselle viimeistään 15 päivänä huhtikuuta 1994. Erityistapauksissa kyseinen jäsenvaltio voi valvontatarpeiden vuoksi pidentää tiedoksi antamisen määräaikaa 30 päivään huhtikuuta 1994." 2 Lisätään 2 b artikla seuraavasti: "2 b artikla 1 Asetuksen (ETY) N:o 1785/81 24 b artiklassa sekä 26 29 artiklassa tarkoitetulla inuliinisiirapin tuotannolla tarkoitetaan markkinointivuodesta 1994/1995 inuliinin tai oligofruktoosien hydrolyysin tuloksena saadun, fruktoosipitoisuudeltaan kuivapainostaan vähintään 10 prosenttia vapaassa muodossa tai sakkaroosina olevaa fruktoosia sisältävän tuotteen määrää riippumatta kyseisen rajan ylittävästä fruktoosipitoisuudesta, ilmaistuna sokeri/isoglukoosiekvivalentti- kuiva-aineena ja kullekin inuliinisiirapin tuotantoyritykselle 2 kohdan mukaisesti todettuna. 2 Edellä 1 kohdassa tarkoitettu tuotteen määrä todetaan: a) mittaamalla fyysisesti tuotteen tel quel -tilavuus jokaisen hydrolyysin ja välittömästi ensimmäisestä haihduttimesta pois siirtämisen jälkeen ennen kuin sille suoritetaan toimenpiteitä sen glukoosi- ja fruktoosiainesosien erottamiseksi tai sekoitustoimenpiteitä, ja b) määrittämällä kuiva-ainepitoisuus refraktometrimenetelmällä sekä mittaamalla fruktoosipitoisuus kuivapainosta päivittäin otettujen edustavien näytteiden perusteella, ja c) muuntamalla fruktoosipitoisuus 80 prosentiksi kuivapainosta kertomalla määritetty kuiva-ainemäärä kertoimella, joka edustaa mainitusta siirappimäärästä mitatun fruktoosipitoisuuden ja 80 prosentin suhdetta, ja d) ilmaisemalla se sokeri/isoglukoosiekvivalenttina soveltamalla kerrointa 1,9." 3 Muutetaan 3 artikla seuraavasti: a) korvataan 1 kohdan ensimmäinen alakohta seuraavasti: "Jäsenvaltioiden on vahvistettava vuosittain ennen 15 päivää helmikuuta jokaisen niiden alueella sijaitsevan yrityksen meneillään olevan markkinointivuoden väliaikainen sokerin- ja inuliinisiirapin tuotanto." b) Korvataan 3 kohta seuraavasti: "3 Jäsenvaltioiden on vahvistettava vuosittain ennen 1 päivää lokakuuta jokaisen yrityksen edelliseltä markkinointivuodelta tulokseksi saama lopullinen sokerin-, isoglukoosin- ja inuliinisiirapin tuotanto." 4 Muutetaan 5 artikla seuraavasti: a) korvataan 1 kohdan b alakohta seuraavasti: "b) vahvistetaan asetuksen (ETY) N:o 1785/81 41 artiklassa tarkoitettua menettelyä noudattaen 6 artiklan mukaisesti määritetyt sokerinvalmistajan, isoglukoosinvalmistajan ja inuliinisiirapin valmistajan maksun ennakkoina maksettaviksi tulevat yksikkösummat." b) korvataan 2 kohdan ensimmäinen ja toinen alakohta seuraavasti: "Jäsenvaltioiden on vahvistettava jokaisen sokerintuotantoyrityksen, jokaisen isoglukoosintuotantoyrityksen ja jokaisen inuliinisiirapin tuotantoyrityksen maksettavaksi tulevat ennakkomaksut ennen meneillään olevan markkinointivuoden huhtikuun 15 päivää. Sokerin ja inuliinisiirapin osalta maksettava ennakkomaksu saadaan: a) soveltamalla 3 artiklan 1 kohdan mukaisesti vahvistettuun A-sokerin ja A-inuliinisiirapin sekä B-sokerin ja B-inuliinisiirapin väliaikaiseen tuotantoon perustuotantomaksun ennakoksi vahvistettua yksikkösummaa; b) soveltamalla 3 artiklan 1 kohdan mukaisesti vahvistettuun B-sokerin ja B-inuliinisiirapin väliaikaiseen tuotantoon B-maksun ennakoksi vahvistettua yksikkösummaa." c) Korvataan 5 kohta seuraavasti: "5 Asetuksen (ETY) N:o 1785/81 28 artiklan 1 kohdan b alakohdassa tarkoitetun määrän toteamiseksi vähennetään: a) yhteisössä suoraan kulutukseen sekä jalostuksen jälkeiseen käyttävien teollisuudenalojen kulutukseen myytyjen sokerin, isoglukoosin ja inuliinisiirapin määrien ja b) denaturoidun sokerin määrien ja c) kolmansista maista jalosteina tuotujen sokerin, isoglukoosin ja inuliinisiirapin määrien yhteismäärästä jalosteina kolmansiin maihin vietyjen sokerin, isoglukoosin ja inuliinisiirapin määrien sekä sellaisten valkoisena sokerina ilmaistujen kokonaisuudessaan 60 000 tonnia ylittävien perustuotemäärien, joista on annettu neuvoston asetuksen (ETY) N:o 1010/86(*) 1 artiklassa tarkoitettu tuotantotukitodistus, yhteismäärä. Meneillään olevaa markkinointivuotta koskevina asetuksen (ETY) N:o 1785/81 28 artiklan 1 kohdan d alakohdassa tarkoitettuina vientisitoumuksina pidetään lisäksi: a) kaikkia sellaisenaan vietäviä sokerin määriä, joiden vientituet tai vientimaksut vahvistetaan mainituksi markkinointivuodeksi avatuilla tarjouskilpailuilla; b) kaikkia sellaisenaan vietäviä sokerin, isoglukoosin ja inuliinisiirapin määriä, joiden vientituet tai vientimaksut vahvistetaan määräajoittain mainitun markkinointivuoden aikana annettujen vientitodistusten perusteella; c) kaikkia jalosteina vietäviä sokerin, isoglukoosin ja inuliinisiirapin ennakoitavia määriä, joiden vientituet tai vientimaksut vahvistetaan tätä tarkoitusta varten mainitun markkinointivuoden aikana siten, että kyseiset määrät jaetaan tasaisesti koko markkinointivuodelle. Asetuksen (ETY) N:o 1785/81 28 artiklan 1 kohdan d alakohdassa tarkoitettua ennakoitavaa keskimääräistä tappiota laskettaessa on otettava huomioon myös niistä valkoisena sokerina ilmaistuista kokonaisuudessaan 60 000 tonnia ylittävistä perustuotemääristä, joista on annettu asetuksen (ETY) N:o 1010/86 1 artiklassa tarkoitettu tuotantotukisopimus kyseisen markkinointivuoden aikana, maksettavat tuotantotuet. (*) EYVL N:o L 94, 9.4.1986, s. 9." 5 Muutetaan 6 artikla seuraavasti: a) korvataan 1 kohdan johdantolause seuraavasti: "1 Kun sokerin ja inuliinisiirapin perustuotantomaksun arvio on:" b) Korvataan 2 kohta seuraavasti: "2 Myös sokerin ja inuliinisiirapin B-maksun ennakkomaksun yksikkösummaa määritettäessä sovelletaan 1 kohdassa tarkoitettua sääntöä asetuksen (ETY) N:o 1785/81 28 artiklan 4 tai 5 kohdassa tarkoitettu kyseinen enimmäismäärä huomioon ottaen." 6 Korvataan 7 artikla seuraavasti: "7 artikla 1 Sokerille, isoglukoosille ja inuliinisiirapille vahvistetaan ennen lokakuun 15 päivää edellistä markkinointivuotta koskevat: a) perustuotantomaksun ja B-maksun määrät; b) tarvittaessa asetuksen (ETY) N:o 1785/81 28 a artiklan 2 kohdassa tarkoitettu kerroin. 2 Jäsenvaltioiden on vahvistettava jokaisen sokerintuotantoyrityksen, jokaisen isoglukoosintuotantoyrityksen ja jokaisen inuliinisiirapin tuotantoyrityksen osalta ennen 1 päivää marraskuuta sen edellisen markkinointivuoden osalta vielä maksettavana oleva maksujen jäännös 5 artiklan mukaisesti perityt ennakkomaksut huomioon ottaen. Jäännökset, jotka yritys tai jäsenvaltio on velkaa, on maksettava ennen 15 päivää seuraavaa joulukuuta. 3 Kun asetuksen (ETY) N:o 1785/81 28 a artiklan 2 kohdan mukainen kerroin vahvistetaan, jäsenvaltioiden on vahvistettava mainitun kohdan mukaisesti ennen 1 päivää marraskuuta jokaisen sokerintuotantoyrityksen, jokaisen isoglukoosintuotantoyrityksen ja jokaisen inuliinisiirapin tuotantoyrityksen osalta kyseisten valmistajien edelliseltä markkinointivuodelta maksettavaksi tuleva täydentävä maksu. Tämä maksu peritään samanaikaisesti mainitun markkinointivuoden tuotantomaksujen jäännöksen kanssa." 2 artikla Tämä asetus tulee voimaan 1 päivänä maaliskuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä helmikuuta 1994. Komission puolesta René STEICHEN Komission jäsen (1) EYVL N:o L 177, 1.7.1981, s. 4 (2) EYVL N:o L 22, 27.1.1994, s. 7 (3) EYVL N:o L 158, 9.6.1982, s. 17 (4) EYVL N:o L 90, 11.4.1991, s. 15